สวัสดีค่ะดิฉันมีเรื่องอยากปรึกษาคุณเรื่องประจำเดือนขาด วันที่14เมษายน ทานยาคุมฉุกเฉิน (ภายใน24ชม.) จนถึงวันนี้4มิถุนายนประจำเดือนยังไม่มาเลยค่ะ ซื้อที่ตรวจครรภ์มาตรวจครั้งแรก 14 พฤษภาคม ก็ไม่เจอ ตรวจอีกครั้งถัดไป1อาทิตย์ ก็ไม่เจอ หนูควรไปตรวจที่โรงพยาบาลไหมคะ // ปล.วันที่3พฤษภาคม หนูประสบอุบัติเหตุมีรถมอเตอร์ไซค์ตัดหน้าแผลถลอกตามร่างกายค้อนข้างมาก แผลลึกไม่ทราบว่าเกี่ยวรึเปล่าคะ เพราะหนูก็เครียด ช่วงประสบอุบัติเหตุก็มีสอบปลายภาคด้วย รบกวนช่วยแนะนำหน่อยนะคะ ขอบมากค่ะ
สวัสดีค่ะ ประจำเดือนไม่มาอาจมีสาเหตุได้จาก-การตั้งครรภ์-มีถุงน้ำหลายใบในรังไข่-มีพังผืดที่มดลูก-มีความเครียด ความกังวล-เป็นโรคไทรอยด์-เป็นผลข้างเคียงจากยาคุมกำเนิดเช่นยาฉีด ยาฝัง-มีน้ำหนักตัวมากหรือน้อยผิดปกติในกรณีที่มีเพศสัมพันธ์แล้วรับประทานยาคุมฉุกเฉิน จะมีประสิทธิภาพประมาณ 85-95% จีงมีโอกาสตั้งครรภ์ได้หากตรวจการตั้งครรภ์ด้วยปัสสาวะเองแล้วยังไม่พบการตั้งครรภ์ แต่ประจำเดือนก็ยังไม่มา ควรไปยืนยันการตั้งครรภ์ที่รพ. แพทย์อาจตรวจปัสสาวะซ้ำอีกครั้ง หรือตรวจเลือดและอัลตราซาวน์หน้าท้องดูเพิ่มเติมการประสบอุบัติเหตุมีแผลถลอก และความเครียดอาจทำให้ประจำเดือนมาช้าได้ แต่อย่างไรก็ตามจะต้องตรวจยืนยันให้แน่ก่อนว่าไม่ได้ตั้งครรภ์ค่ะ